MLA कोटफत्ता बोले- रिशम मेरा PA नहीं; कोर्ट ने भेजा पुलिस रिमांड पर
Punjab Vigilance Aam Aadmi Party (AAP) MLA Amit Ratan Kotfatta | PA Resham Garg Sarpanch Husband Pritpal Kumar Bathinda Rural पंजाब के बठिंडा रूरल से आम आदमी पार्टी (AAP) के विधायक अमित रतन कोटफत्ता के करीबी रेशम गर्ग को विजिलेंस ने 4 लाख रुपए रिश्वत लेते पकड़ा है।
पंजाब के बठिंडा रूरल से आम आदमी पार्टी (AAP) के विधायक अमित रतन कोटफत्ता के करीबी रिशम गर्ग को विजिलेंस ने 4 लाख रुपए रिश्वत लेते पकड़ा है। दोपहर 2 बजे के करीब आरोपी रिशम गर्ग को पहले विजिलैंस कार्यालय में लाया गया। उसके बाद उसे बाद दोपहर कोर्ट में पेश किया गया।
दोनों पक्षों की बात सुनने के बाद कोर्ट ने रिशम को तीन दिन की पुलिस रिमांड पर भेज दिया है। जिस समय विजिलेंस ने यह कार्रवाई की, विधायक अमित रतन भी वहीं थे। गिरफ्तारी के तुरंत बाद विधायक अमित रतन ने आरोपी रिशम गर्ग को अपना PA मानने से ही इनकार कर दिया।
बठिंडा के सर्किट हाउस में देर रात तक चली पूछताछ के बाद विजिलेंस ने विधायक को रिश्वत केस से क्लीन चिट दे दी। विजिलेंस ने कहा कि खुद को विधायक के करीबी होने का दावा करने वाले को रिश्वत लेते पकड़ा गया है।
वहीं दूसरी तरफ शिकायतकर्ता गांव घुद्दा की महिला सरपंच सीमा रानी के पति प्रितपाल कुमार अभी भी अपनी बात पर अड़े हुए हैं। उनका कहना है कि विधायक ने खुद उनसे पांच लाख रुपए की मांग की थी। 4 लाख अब देने आए थे। विधायक के कहने पर ही उन्होंने रेशम गर्ग को पैसे दिए थे, लेकिन फिलहाल पुलिस ने अभी तक PA रिशम गर्ग को ही हिरासत में लिया है। वहीं विधायक को देर रात तक बठिंडा सर्किट हाउस में रखा गया और पूछताछ की गई, लेकिन बाद में उन्हें छोड़ दिया गया।
विधायक के सामने हुई पैसों की बात
चाहे विजिलेंस ने अभी विधायक कोटफत्ता को गिरफ्तार नहीं किया है, लेकिन सरपंच पति प्रितपाल अपने पास विधायक की रिकॉर्डिंग होने की बात कर रहा है। वहीं दूसरी तरफ जिस समय विजिलेंस ने रिशम गर्ग को गिरफ्तार किया, विधायक अमित रतन सर्किट हाउस में ही मौजूद थे। प्रितपाल का कहना है कि उन्होंने विधायक के कहने पर ही रिशम गर्ग को पैसे दिए थे।
रेशम ने क्रेटा कार में लिए पैसे
प्रितपाल ने बताया कि विधायक के कहने पर वह रिशम गर्ग के साथ चला गया। रेशम ने प्रितपाल को अपनी क्रेटा कार में बैठाया। इसके बाद विजिलेंस ने कार्रवाई कर दी। विजिलेंस से रेशम ने भागने का प्रयास भी किया, लेकिन पकड़ा गया।
विजिलेंस के एक्शन के बाद विधायक की पहली प्रतिक्रिया 
विजिलेंस के रिशम गर्ग की गिरफ्तारी के बाद देर रात विधायक अमित रतन ने अपनी पहली प्रतिक्रिया एक वीडियो के माध्यम से दी। अमित रतन ने स्पष्ट कहा कि उसका PA रिशम गर्ग नहीं है, उनका PA रणवीर सिंह है। विरोधी पार्टियां उसे फंसाने और आम आदमी पार्टी को बदनाम करने की कोशिश कर रही हैं।
पंजाब सरकार को घेरने की तैयारी में विपक्ष
बठिंडा के सर्किट हाउस में देर रात रिशम गर्ग को गिरफ्तार कर लिया गया। वहीं दूसरी तरफ विधायक भी देर रात सर्किट हाउस से अपने घर की तरफ रवाना हो गए। पंजाब सरकार ने विधायक की गिरफ्तारी से इनकार कर और सिर्फ रेशम गर्ग की गिरफ्तारी की देर रात पुष्टि की है, लेकिन विपक्ष इस पूरे घटनाक्रम के बाद सरकार को घेरने की तैयारी में है।
पैसे देने वाले सरपंच के पति ने बताई पूरी कहानी...
इस बारे में सरपंच सीमा रानी के पति प्रितपाल कुमार ने कहा कि बीडीपीओ दफ्तर वाले हमें 4 साल से तंग कर रहे थे। हमने कभी इनको हिस्सा नहीं दिया था। इसके बाद हमने बठिंडा देहाती के विधायक अमित रतन कोटफत्ता को बताया।
हम काम करवा रखे हैं, लेकिन रुपए पेंडिंग हैं। विधायक के पूछने पर बताया कि 25 लाख पेंडिंग हैं। दिवाली से पहले की बात है। इस पर विधायक ने पूछा कि हमें क्या दोगे?। हमने कहा कि आज तक किसी को पैसे नहीं दिए।
विधायक ने कहा कि ऐसा नहीं है, पैसा रिलीज करवाना है, काम करना है। गांव में तेरी इज्जत बनवानी है। तू जो मर्जी आगे लगाना। मैंने कहा कि काम पर पैसे तो पूरे लगाएंगे और आपको अपनी जेब से दे देंगे।
इस पर विधायक ने 5 लाख में पूरी पेमेंट रिलीज करवाने का सौदा कर लिया। इसके बाद परेशान कर 7-8 लाख की पेमेंट करवा दी। अब पेमेंट आई तो इन्होंने कहा कि हमारे पैसे दो। हमने कहा कि अभी पूरे पैसे नहीं मिले तो इन्होंने कहा कि हमें तो अभी पैसे दो। आज इन्होंने मुझसे ही पैसे लिए।